Բյուրակն (հանդես)

«Բյուրակն», հանդես (ամսագիր, ապա՝ կիսամսյա)։

Պատմություն 

Լույս է տեսել 1882–1908 թվականներին Կոստանդնուպոլսում։ Խմբագիրներ՝ Ստեփան Ություճյան, Գալուստ Անդրեասյան, Հակոբոս Ճեճիզյան, Ենովք Արմեն, Սիմոն Չեոմելեքճյան, Արտաշես Գալփակճյան։ 

Սկզբում եղել է գիտական և քաղաքական, այնուհետև՝ բանասիրական, լեզվաբանական և գրական, ապա՝ «պիտանի և օգտակար գիտելիքների» հանդես։

1906–1908 թվականներին հրատարակվել է որպես առևտրական շաբաթաթերթ (1908 թվականի վերջերին՝ «Առեւտուր» խորագրով)։ Լույս է ընծայել բանասիրական, ազգագրական, կրոնական, տնտեսագիտական, մատենագիտական, մանկավարժական նյութեր, թարգմանություններ։ 

«Բյուրակն»-ին թղթակցել են Ռուբեն Որբերյանը, Հրաչյա Աճառյանը, Եղյա Տեմիրճիպաշյանը, Սիպիլը, Հայկանուշ Մառքը, Արա Հարությունյանը։

Հայկական գիտական պարբերականներ
Հայկական քաղաքական պարբերականներ
Օսմանյան կայսրության հայկական հանդեսներ